Loml

"**Loml**" (מעוצב כ: **loml**; בדרך כלל ראשי תיבות של "**Love of My Life**"; בעברית: "**אַהֲבַת חַיַּי**" ובשיר משמש לראשי תיבות של "**Loss of My Life**"; בעברית: "**אָבְדַן חַיֵּי**") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה ה-12 מתוך אלבומה ה-11 של סוויפט, *[[The Tortured Poets Department]]*.

## רקע
ב-21 באוקטובר 2022 פרסמה סוויפט את אלבומה העשירי, *[[Midnights]]*, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים. בשנת 2023 הוציאה את *[[Speak Now (Taylor's Version)]]* ואת ** כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס. ב-4 בפברואר נערך טקס פרסי גראמי ה-66 בו הועמד *Midnights* לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של *Reputation (Taylor's Version)*, ההקלטה החוזרת של אלבום האולפן השישי שלה, *[[Reputation]]* (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.

בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של *[[The Tortured Poets Department]]*, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:

ב-6 בפברואר 2024 חשפה סוויפט את רשימת הרצועות באלבום. "Loml" הוכלל כרצועה ה-12 שלו. ב-11 באפריל נודע כי אורך השיר עומד על ארבע דקות ושלושים ושבע שניות.

## כתיבה וניתוח מוזיקלי

סוויפט כתבה והפיקה את "Loml" יחד עם ארון דסנר, שגם ניגן על סינתיסייזר בס, קלידים, פסנתר וסינתיסייזר בשיר. בלה בלסקו וג'ונתן לו הקליטו את השיר באולפני לונג פונד בעמק ההדסון. שירתה של סוויפט הוקלטה על ידי לורה סיסק באולפני אלקטריק ליידי בניו יורק, ועל ידי כריסטופר רו באולפני פריים הקלטות בנאשוויל. "Loml" עבר מיקס על ידי סרבן גניאה באולפני מיקססטאר בווירג'יניה ביץ'. אורך השיר הוא 4 דקות ו-37 שניות. "Loml" הוא בלדה בהובלת פסנתר עם הפקה מינימליסטית. ההפקה מעוררת נוף צלילים אינטימי ומלנכולי. היו השוואות בין סגנון ההפקה של "Loml" לזה שבאלבומיה של סוויפט משנת 2020, ''Folklore'' ו-*[[Evermore (אלבום)|Evermore]]*. רוב שפילד מרולינג סטון השווה במיוחד את מנגינת הפסנתר שנמצאת בשיר לזו שבשיר "Evermore".

מילות השיר מספרות על מערכת יחסים רומנטית כושלת שהייתה פעם מלאה בהבטחות ותקוות אך הסתיימה בהרס, תוך שימוש בדימויים נרחבים הקשורים למוות: רוחות רפאים, רוח הקודש ובתי קברות. השיר מתחיל בכך שסוויפט נזכרת שמערכת היחסים הזו החלה מ"להבות שהתלקחו מחדש" ש"מעולם לא נקברו לגמרי". סוויפט אומרת לעצמה שהיא הקריבה את רגשות התשוקה שקיימים בה בתקווה ליציבות ברומן הזה: "I thought I was better safe than starry-eyed". בתמורה, בן הזוג הרומנטי הזה אומר לה שהיא "אהבת חייו" מספר פעמים.

ככל שהיא מבלה יותר זמן בקשר הזה, כך בן הזוג מבטיח יותר לה הבטחות שווא. היא מתארת את עצמה כ"טיפשה" ואותו כ"נוכל" שמכר לה "תוכנית של התאהבות מהירה", והוא מציע תקוות לנישואין, לילדים ומבטיח לה שהוא יהיה איתה לנצח. ככל שהשיר מתקדם, סוויפט מבינה שכל ההבטחות שניתנו לה התבררו כשקריות. היא מפרטת כיצד בן זוגה הרומנטי השתכר ולכלך עליה "מתחת לשולחן" – מאחוריי גבה, תוך כדי שאיתה הוא מדבר על נישואין וילדים: "shit-talked [her] under the table, talking rings and talking cradles". היא לא יכלה שלא להרגיש שכל הרומן היה אשליה, מה שהותיר אותה שבורה: "Dancing phantoms on the terrace/ Are they second hand embarrassed/ That I can't get out of bed, 'cause something counterfeit's dead". לפני הפזמון האחרון, סוויפט מהרהרת על כמה מהר הרומן הזה הסתיים: "It was legendary/ It was momentary/ It was unnecessary/ Should've let it stay buried" – מצד אחד, סוויפט אומרת שהרומן הזה היה מדהים, מצד שני היא אומרת שהוא היה רגעי, זהו שינוי מהפזמון הראשון בו סוויפט אומרת שהשניים עוברים מנשיקה ראשונה לחתונה. לאחר מכן סוויפט מסיימת ואומרת שהרומן הזה היה מיותר ושהיא הייתה צריכה לתת לו "להישאר קבור", לא להחיות אותו מחדש.

לקראת הסיום של השיר, סוויפט נותרת עם רגשות עזים של אכזבה ועצב ממה שקרה. היא מתארת את מושא אהבתה כ"אריה" עם "שאגה אמיצה" אך גם כ"פחדן" שנתן לה "פרידה תפלה". לאחר מכן היא מתמודדת עם מה שקרה, מביטה לאחור על דבריו: "I'll never leave'/ 'Never mind" – הוא אמר לה שהוא לעולם לא יעזוב, ואז פשוט שינה את דעתו ועזב. במילים האחרונות, היא מתאבלת על מה שיכול היה להיות: "You're the loss of my life" ("אתה אובדן חיי"), טוויסט על הכותרת "Loml", שהוא ביטוי עממי פופולרי ל-"love of my life" ("אהבת חיי").

אנני זלסקי מסכמת את המסר המרכזי כהבנה ש"להבה ישנה עדיף להשאיר כבויה". לורה סנייפ מהגרדיאן ראתה את הסגנון הלירי של "Loml" כ"סוטה [ו]מפורט", המזכיר את שירה של סוויפט משנת 2012, "All Too Well". קאלי אלגרים שכותבת עבורBusiness Insider השוותה בין הדימויים הקבורתיים של "Loml" לבין אלה מהשיר "The 1" של סוויפט משנת 2020: "digging up the grave another time" – לחפור את הקבר בפעם אחרת. אלכס הופר שכותב עבור American Songwriter הצביע גם על התייחסויות אפשריות אחרות לשירים קודמים של סוויפט: האהבה הגורלית המתוארת ב-"Invisible String" משנת 2020 והקושי להמשיך הלאה ב-"Hits Different" משנת 2022.
## ביקורות

"Loml" נבחר כשיר בולט מתוך *The Tortured Poets Department* בביקורות רבות של האלבום. המבקרים שיבחו את הכתיבה הרגשית שבשיר שהם מצאו מהדהדת ומרגשת. ריאן פיש מהוליווד ריפורטר אמר ש-"Loml" היא הרצועה המרגשת ביותר באלבום, וג'וש קורפ הכותב עבור The AV Club ו-Uproxx התרשם מהטוויסט הלירי בביטוי "loml". אלגרים אמרה ש-"Loml" היה השיר היחיד מהאלבום שגרם לה לבכות, היא העריצה את "הדיוק הכואב" שלו בלכידת אהבה שבוערת בעוצמה ואז נכבית במהירות.

מספר מבקרים הדגישו מילים שונות כמועדפות עליהם. מגזין Paste, רוב שפילד מרולינג סטון, ולורה סניפס מהגרדיאן בחרו את השורה "A con man sells a fool a get-love-quick scheme" כמשפט בולט בשיר. המגזין Paste גם בחר את המשפט, "And all at once, the ink bleeds". פופי פלאט מטלגרף התרגשה במיוחד מהגשר ה"הרסני", בעוד שג'ון וולמאכר מביטס פר דקה שיבח את הפזמון האחרון: "What a valiant roar/ What a bland goodbye/ The coward claimed he was a lion", ואמר שהשיר מכיל כמה מהכתיבה החזקה ביותר באלבום. בביקורת פחות נלהבת של אוליביה הורן מפיצ'פורק, היא אמרה ש-"Loml" לא הצליח להעביר את הרגשות שהוא היה אמור, משום שלא הייתה "היררכיה של פרטים טרגיים [...] כדי לזקק אמת רגשית מקיפה, שנוטה לחנוק ולא לעקוץ".

מבקרים אחרים שיבחו גם הם את ההפקה ואת שירתה של סוויפט. Paste החמיא ל-"Loml" על כך שהוא מסתמך על קולה של סוויפט ו"פסנתר בודד" כדי להעביר את המילים ביעילות. וולמאכר הסכים, ואמר שהלחן "המינימליסטי והמרמז" פינה מקום לנרטיב מורכב. ניל מקורמיק מדיילי טלגרף התרגש מהעצב ומנוף הצלילים המהורהר ומ"שירתה הפנטסטית" של סוויפט שהפכה את הרגשות למוחשיים, רעיון שאושר גם על ידי מליסה רוג'ירי מ-USA Today, שחשבה ששירתה של סוויפט מכילה כאב שיגרום למאזינים "להרגיש מגורפים בציפורניים". קלייר פ. דודסון מטין ווג הדגישה את הרגע שבו קולה של סוויפט "כמעט נשבר" כשהיא שרה את החלק "the coward claimed he was a lion". בביקורת של Exclaim!, אלכס הדסון תמך ב-"Loml" כרצועה היחידה מהאלבום הסטנדרטי שמעוררת "פרידה מרגשת לאחר המוות".

"Loml" הופיע בכמה דירוגים של כל הקטלוג של סוויפט. כריס ווילמן מוראייטי הציב את השיר במקום ה-21 ברשימת 75 השירים הטובים ביותר של סוויפט, ואמר שהוא מכיל את הכתיבה ברמה הגבוהה ביותר של סוויפט על ידי הוספה של פרטים שגורמים ל"אגרוף לב אחד אחרי השני". שפילד דירג את כל 274 שיריה עד אפריל 2024, וכלל את "Loml" במקום ה-33, הוא אמר שהשיר "נוגע ללב" בגלל תכונותיו הרגילות וה"לא מלודרמטיות" ושהוא הגיע לשיאו עם "משפט פשוט לחלוטין": "It was legendary/ It was momentary". אלגרים כללה את "Loml" ברשימת 15 שירי הפרידה הטובים ביותר של סוויפט, היא ראתה אותו כמוצלח בגלל שהוא מציג את שברון הלב עם פרטים מעוררי השראה, תוך שהוא משנה את הרגשות "ממציפים רגשות לקשים".

## הופעות חיות
ב-19 באוקטובר 2024, במהלך סיבוב ההופעות The Eras Tour, בשיר על הפסנתר, סוויפט ביצעה מחרוזת של "loml" ושל "White Horse" מתוך האלבום *[[Fearless]]*.
## קרדיטים

הקרדיטים נלקחו מהערות האלבום של *The Tortured Poets Department*.
* טיילור סוויפט – שירה, כתיבה, הפקה
* ארון דסנר – הפקה, כתיבה, סינתיסייזר בס, קלידים, פסנתר, סינתיסייזר
* בלה בלסקו – הקלטה, תופים, כלי הקשה
* ברייס בורדון – מיקסינג
* סרבן גניאה – מיקסינג
* גלן קוצ'ה – תופים, כלי הקשה
* ג'ונתן לו – הקלטה
* כריסטופר רו – הקלטה
* לורה סיסק – הקלטה
## מיקומי שיא

## לקריאה נוספת

* 


## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים שהופקו על ידי טיילור סוויפט
קטגוריה:שירי אהבה